# Big Ben (sopka)

### Z Wikipédie

Big Ben
Austrálska zásobovacia fregata, Big Ben v pozadí.
Typ: | stratovulkán
Posledná erupcia: | 2004
Výška: | 2 745 m n.m.
Zemepisná dĺžka: | 73°30'45'' E
Zemepisná šírka: | 53°06'20'' S
Poloha: | Heardov ostrov, Austrália
Pohorie: |

Big Ben je aktívny stratovulkán, pokrývajúci prakticky celý Heardov ostrov, ktorý patrí do austrálskeho teritória Heardovho ostrova a Macdonaldových ostrovov, nachádzajúceho sa v južnej časti Indického oceánu. Vrchol sopky je pokrytý trvalým ľadom a je ukončený kalderou so šírkou 5 km. Sopečný masív je tvorený prevažne bazaltovo-trachytickými horninami.

V súčasnosti aktívny kráter je Mawson Peak nachádzajúci sa v kaldere, s výškou 2 745 m najvyšší vrch Austrálie a ňou spravovaných teritórií. Mawson Peak od začiatku 20. storočia eruptoval približne 10 krát.

Na ostrove sa nachádza aj druhé vulkanické centrum (v súčasnosti neaktívne) - Mount Dixon (706 m), ležiaci na polostrove na severovýchodnom konci ostrova, ktorý je spojený s hlavným ostrovom úzkou šijou.

## [úprava] Geológia

História vulkanického vývoja ostrova má približne milión rokov. Predchádzala mu fáza podmorského vulkanizmu, ktorého pozostatky sa dajú nájsť v drygalského formácii, tvoriacej základňu sopky, čo jú 300 - 350 m hrubé súvrstvia, tvorené prevažne podmorskými vulkanitmi (napr. poduškové lávy), s vekom približne 9 mil. rokov.

Sopka je tvorená, ako už bolo spomenuté vyššie, kalderou a niekoľkými krátermi. Okrem aktívneho centra Mawson Peak, sa na masíve nachádzajú ďaľšie sopečné útvary:

- Cape Cartwright
- Corinth Head
- Mount Drygalski
- Macey
- Rogers Head
- Saddle Hill
- Scarlet Hill

## [úprava] Galéria

Mawson Peak | Satelitná snímka ostrova

## [úprava] Externé odkazy

- Geologický vývoj ostrova (anglicky)

Zdroj: "http://sk.wikipedia.org../../../b/i/g/Big_Ben_%28sopka%29_412d.html"

Kategórie: Sopky Indického oceánu | Sopky Austrálie | Stratovulkány | Aktívne sopky

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English